CELEX: 62017TN0233
Language: hu
Date: 2017-04-20 00:00:00
Title: T-233/17. sz. ügy: 2017. április 20-án benyújtott kereset – Portugália kontra Bizottság

3.7.2017   
            
            
               HU
            
            
               Az Európai Unió Hivatalos Lapja
            
            
               C 213/32
            
         2017. április 20-án benyújtott kereset – Portugália kontra Bizottság
   (T-233/17. sz. ügy)
   (2017/C 213/44)
   Az eljárás nyelve: portugál
   
      Felek
   
   
      Felperes: Portugál Köztársaság (képviselők: L. Inez Fernandes, M. Figueiredo, P. Estêvão és J. Saraiva de Almeida meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2017. január 14-i C(2017) 766 bizottsági végrehajtási határozatot annyiban, amennyiben az a Portugália által a „POSEI – különös ellátási rendszer” (1 288 044,79 euró) és a „2010. évi költségvetési évre vonatkozó közvetlen kiadások” (830 326,12 euró) jogcímen bejelentett kiadásokat kizárta a finanszírozásból,
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első, az 1290/2005/EK tanácsi rendeletnek a kifizető ügynökségek és más testületek akkreditációja és az EMGA és az EMVA számláinak elszámolása tekintetében történő alkalmazására vonatkozó részletes szabályok megállapításáról szóló, 2006. június 21-i 885/2006/EK bizottsági rendelet (HL 2006. L 171., 90. o., helyesbítés: HL 2009. L 52., 17. o.) 11. cikkének az e rendelkezésben foglalt hivatalos tájékoztató alapvető követelményei tekintetében való megsértésére alapított jogalap.
            
         
               2.
            
            
               A második, a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendelet (HL 2009. L 30., 16. o., helyesbítés: HL 2009. L 213., 30. o.) 8. cikkének megsértésére alapított jogalap.
            
         
               3.
            
            
               A harmadik, az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendelet (HL 2006. L 42., 1. o.) 23. cikkének megsértésére alapított jogalap.